Dia Mundial del Modernisme
10 de juny de 2021

Carcaixent

En els últims anys, són moltes les ciutats que estan enaltint el seu patrimoni modernista donat el valor cultural d'aquest moviment artístic que va suposar un canvi en moltes d'aquestes localitats en puixant desenvolupament, aportant canvis arquitectònics, urbanístics, així com llum, color, il·lusió i aires de renovació.

Des de 2013, per iniciativa d'Hongria, el 10 de juny se celebra el dia Mundial del Modernisme commemorant la defunció d'Antoni Gaudí (10 de juny de 1926) i de Ödön Lechner (10 de juny de 1914)

Per això, tots els amants d'aquest excepcional moviment artístic, volem desitjar-vos un Feliç Dia Mundial del Modernisme”.

Hi ha una forma millor de celebrar aquest dia que amb una fira en el seu honor?

Enguany no tindrem actes multitudinaris, serà una fira especial i estranya però, ens servirà per a mantenir viu aqueix esperit de recuperació de les nostres tradicions que farà, segur, molt més gran la pròxima edició.

Us deixem algunes fotos del nostre voluntariat, l'esquelet que manté i sense el qual no seria possible la nostra fira.

ENLLAÇ AL PROGRAMA DE LA FIRA MODERNISTA 2021